CELEX: 32011D0252
Language: ro
Date: 2011-04-26 00:00:00
Title: 2011/252/UE: Decizia de punere în aplicare a Comisiei din 26 aprilie 2011 de autorizare a statelor membre privind prelungirea autorizațiilor provizorii acordate pentru noile substanțe active acid ascorbic, ipconazol, spiromesifen, topramezon și Pseudomonas sp. tulpina DSMZ 13134 [notificată cu numărul C(2011) 2668]  Text cu relevanță pentru SEE

27.4.2011   
            
            
               RO
            
            
               Jurnalul Oficial al Uniunii Europene
            
            
               L 106/11
            
         DECIZIA DE PUNERE ÎN APLICARE A COMISIEI
   din 26 aprilie 2011
   de autorizare a statelor membre privind prelungirea autorizațiilor provizorii acordate pentru noile substanțe active acid ascorbic, ipconazol, spiromesifen, topramezon și Pseudomonas sp. tulpina DSMZ 13134
   [notificată cu numărul C(2011) 2668]
   (Text cu relevanță pentru SEE)
   (2011/252/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 8 alineatul (1) al patrulea paragraf,
   întrucât:
   
               (1)
            
            
               În conformitate cu articolul 6 alineatul (2) din Directiva 91/414/CEE, Țările de Jos au primit în septembrie 2004 o cerere din partea societății Citrex Nederland BV în vederea includerii substanței active acid ascorbic în anexa I la Directiva 91/414/CEE. Decizia 2005/751/CE a Comisiei (2) a confirmat că dosarul este complet și că poate fi considerat ca îndeplinind, în principiu, cerințele privind datele și informațiile din anexele II și III la directiva în cauză.
            
         
               (2)
            
            
               În conformitate cu articolul 6 alineatul (2) din Directiva 91/414/CEE, în martie 2007 Regatul Unit a primit din partea societății Kureha GmbH o cerere de includere a substanței active ipconazol în anexa I la Directiva 91/414/CEE. Decizia 2008/20/CE a Comisiei (3) a confirmat că dosarul este complet și că poate fi considerat ca îndeplinind, în principiu, cerințele privind datele și informațiile din anexele II și III la directiva în cauză.
            
         
               (3)
            
            
               În conformitate cu articolul 6 alineatul (2) din Directiva 91/414/CEE, Regatul Unit a primit, în aprilie 2002, o cerere din partea Bayer CropScience AG în vederea includerii substanței active spiromesifen în anexa I la Directiva 91/414/CEE. Decizia 2003/105/CE a Comisiei (4) a confirmat că dosarul este complet și că poate fi considerat ca îndeplinind, în principiu, cerințele privind datele și informațiile din anexele II și III la directiva în cauză.
            
         
               (4)
            
            
               În conformitate cu articolul 6 alineatul (2) din Directiva 91/414/CEE, Franța a primit în mai 2003 o solicitare din partea BASF SE în vederea includerii substanței active topramezon în anexa I la Directiva 91/414/CEE. Decizia 2003/850/CE a Comisiei (5) a confirmat că dosarul este complet și că poate fi considerat ca îndeplinind, în principiu, cerințele privind datele și informațiile din anexele II și III la directiva în cauză.
            
         
               (5)
            
            
               În conformitate cu articolul 6 alineatul (2) din Directiva 91/414/CEE, Țările de Jos au primit în august 2008 o cerere din partea societății Sourcon-Padena GmbH & Co KG, în vederea includerii substanței active Pseudomonas sp. tulpina DSMZ 13134 în anexa I la Directiva 91/414/CEE. Decizia 2008/599/CE a Comisiei (6) a confirmat că dosarul este complet și că poate fi considerat ca îndeplinind, în principiu, cerințele privind datele și informațiile din anexele II și III la directiva în cauză.
            
         
               (6)
            
            
               Confirmarea faptului că dosarele erau complete era necesară pentru a permite examinarea lor detaliată și pentru a oferi statelor membre posibilitatea de a acorda autorizații provizorii, pentru perioade de până la trei ani, pentru produsele de protecție a plantelor care conțin substanțele active în cauză, respectând, în același timp, condițiile prevăzute la articolul 8 alineatul (1) din Directiva 91/414/CEE, în special, condiția privind evaluarea detaliată a substanțelor active și a produselor de protecție a plantelor, în conformitate cu cerințele directivei menționate anterior.
            
         
               (7)
            
            
               În conformitate cu dispozițiile articolului 6 alineatele (2) și (4) din Directiva 91/414/CEE, efectele acestor substanțe active asupra sănătății oamenilor și asupra mediului au fost evaluate pentru utilizările propuse de solicitanți. Statele membre raportoare au transmis Comisiei proiectele lor de rapoarte de evaluare la 10 septembrie 2007 (acid ascorbic), la 29 mai 2008 (ipconazol), la 9 martie 2004 (spiromesifen), la 26 iulie 2007 (topramezon) și la 3 noiembrie 2009 (Pseudomonas sp. tulpina DSMZ 13134).
            
         
               (8)
            
            
               În urma transmiterii proiectelor de rapoarte de evaluare de către statele membre raportoare, s-a constatat că este necesar ca solicitanții să furnizeze informații suplimentare și ca statele membre raportoare să examineze aceste informații și să transmită evaluarea lor. Prin urmare, examinarea dosarelor este încă în curs de desfășurare, iar evaluarea nu va putea fi finalizată în termenul prevăzut în Directiva 91/414/CEE, coroborată cu Decizia 2009/579/CE a Comisiei (7) (acid ascorbic) și cu Decizia 2009/311/CE a Comisiei (8) (topramezon).
            
         
               (9)
            
            
               Întrucât, până în prezent, evaluarea nu a identificat niciun motiv de preocupare imediată, ar trebui să li se acorde statelor membre posibilitatea de a prelungi, cu o perioadă de 24 de luni, autorizațiile provizorii acordate pentru produsele de protecție a plantelor care conțin substanțele active în cauză, în conformitate cu dispozițiile articolului 8 din Directiva 91/414/CEE, pentru ca examinarea dosarelor să poată continua. Se preconizează ca evaluarea și procesul de adoptare a unei decizii privind o eventuală includere a substanțelor acid ascorbic, ipconazol, spiromesifen, topramezon și Pseudomonas sp. tulpina DSMZ 13134 în anexa I la directiva respectivă să fie finalizate în termen de 24 de luni.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Statele membre pot prelungi autorizațiile provizorii pentru produsele de protecție a plantelor care conțin acid ascorbic, ipconazol, spiromesifen, topramezon și Pseudomonas sp. tulpina DSMZ 13134 până la 30 aprilie 2012 cel târziu.
   Articolul 2
   Prezenta decizie expiră la 30 aprilie 2012.
   Articolul 3
   Prezenta decizie se adresează statelor membre.
   
      Adoptată la Bruxelles, 26 aprilie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 230, 19.8.1991, p. 1.
   
      (2)  JO L 282, 26.10.2005, p. 18.
   
      (3)  JO L 1, 4.1.2008, p. 5.
   
      (4)  JO L 43, 18.2.2003, p. 45.
   
      (5)  JO L 322, 9.12.2003, p. 28.
   
      (6)  JO L 193, 22.7.2008, p. 14.
   
      (7)  JO L 198, 30.7.2009, p. 80.
   
      (8)  JO L 91, 3.4.2009, p. 25.